Source: http://docplayer.fi/221604-Johanna-timonen-laakevaihto-laakeyritysten-ja-laaketukkukauppojen-nakokulmasta-suomessa.html
Timestamp: 2017-08-19 00:28:38+00:00
Document Index: 5884192

Matched Legal Cases: ['kko ', 'kko ', 'kko ', 'kko ', 'kko ', 'kko ']

Johanna Timonen Lääkevaihto lääkeyritysten ja lääketukkukauppojen näkökulmasta Suomessa - PDF
Download "Johanna Timonen Lääkevaihto lääkeyritysten ja lääketukkukauppojen näkökulmasta Suomessa"
1 Johanna Timonen Lääkevaihto lääkeyritysten ja lääketukkukauppojen näkökulmasta Suomessa Publications of the University of Eastern Finland Dissertations in Health Sciences
2 JOHANNA TIMONEN Lääkevaihto lääkeyritysten ja lääketukkukauppojen näkökulmasta Suomessa Esitetään Itä-Suomen yliopiston terveystieteiden tiedekunnan luvalla julkisesti tarkastettavaksi Itä-Suomen yliopistossa Mediteknian auditoriossa, Kuopio, perjantaina 10. kesäkuuta 2011, klo 12 Publications of the University of Eastern Finland Dissertations in Health Sciences 59 Farmasian laitos Terveystieteiden tiedekunta Itä-Suomen yliopisto Kuopio 2011
3 Kopijyvä Oy Kuopio, 2011 Sarjan toimittajat: Professori Veli-Matti Kosma, LKT Kliinisen lääketieteen yksikkö, patologia Terveystieteiden tiedekunta Professori Hannele Turunen, TtT Hoitotieteen laitos Terveystieteiden tiedekunta Professori Olli Gröhn A.I. Virtanen-instituutti Terveystieteiden tiedekunta Jakelu: Itä-Suomen yliopisto Kuopion kampuskirjasto PL 1627, Kuopio ISBN (print): ISBN (pdf): ISSN (print): ISSN (pdf): ISSN-L:
4 III Tekijän osoite: Ohjaajat: Farmasian laitos, sosiaalifarmasia Itä-Suomen yliopisto KUOPIO Professori Riitta Ahonen, FaT Farmasian laitos, sosiaalifarmasia Itä-Suomen yliopisto KUOPIO Apteekkari, dosentti Pekka Karttunen, FaT Siilinjärven apteekki SIILINJÄRVI Erityisasiantuntija Mia Bengtström, FaT Lääketeollisuus ry HELSINKI Esitarkastajat: Professori Anne Juppo, FaT Farmasian teknologian osasto, teollisuusfarmasia Helsingin yliopisto HELSINKI Apteekkari Risto Kanerva, FaT Turku 6. Humaliston apteekki TURKU Vastaväittäjä: Professori (emeritus) Jussi Huttunen, LKT Suomalainen Lääkäriseura Duodecim HELSINKI
6 V Timonen, Johanna. Generic substitution from the perspective of pharmaceutical companies and wholesale pharmaceutical companies in Finland. University of Eastern Finland, Faculty of Health Sciences, Publications of the University of Eastern Finland. Dissertations in Health Sciences p. ISBN (print): ISBN (pdf): ISSN (print.): ISSN (pdf): ISSN-L: ABSTRACT Generic substitution (GS) was introduced in Finland in The aim of this study was to explore the impacts of GS on pharmaceutical and wholesale pharmaceutical companies in Finland. In addition, the attitudes of pharmaceutical and wholesale companies toward GS and the expected impacts of GS on their activities (e.g. sales, marketing, storage) were investigated. The attitudes and expected impacts were explored by quantitative content analysis of articles from mass communication and statements. The impacts of GS on pharmaceutical companies were investigated with a postal survey conducted among companies with an office in Finland and substitutable medicines in the Finnish pharmaceutical market in 2004 (n = 23, 56 %) and 2008 (n = 22, 56 %). The impacts of GS on wholesale companies were explored by thematic telephone interviews (altogether 16) of interviewees representing different activities at Oriola Oy and Tamro Suomi in 2004 and The attitudes of the pharmaceutical industry and wholesale companies toward GS were negative. Mostly, GS was expected to cause medicine availability problems, affect medicine storage and have an impact on price competition, research activities, sales and gross margins of pharmaceutical companies. GS had increased turnover in generic product companies and decreased it in original product companies. Price competition caused by GS had decreased gross margins in both company types. The companies had also compensated for their decreased gross margins in different ways. The number of employees and the amount of prescription medicine marketing had decreased in many of the original product companies after GS. The original product companies also had problems related to storage shortly after GS was introduced. In the generic product companies, prescription medicine representatives visits to pharmacies increased at the beginning of GS. GS also caused problems with storage of pharmaceuticals one year and five years after the reform. GS had increased the amount of work in wholesale companies. Medicine storage, stock management, regular price updating and ensuring medicine availability had required much work during the years of GS. In the beginning of GS, the process of compensating pharmacies for the decrease in the value of medicine stocks also required much work. Price competition caused by GS had decreased wholesale margins. From the perspective of pharmaceutical and wholesale companies, GS generally had not caused availability problems with medicines. GS has had many expected impacts on pharmaceutical and wholesale companies. They include effects on sales and gross margins and medicine storage in pharmaceutical and wholesale companies and impacts on the number of employees and amount of medicine marketing in pharmaceutical companies. Of the expected effects, medicine availability problems have not materialized. The impact of GS on research activity requires more research in the future. National Library of Medicine Classification: QV 736, QV 785 Medical Subject Headings: Drug Substitution; Drugs, Generic; Drug Industry; Finland
8 VII Timonen, Johanna. Lääkevaihto lääkeyritysten ja lääketukkukauppojen näkökulmasta Suomessa. Itä-Suomen yliopisto, terveystieteiden tiedekunta, Publications of the University of Eastern Finland. Dissertations in Health Sciences s. ISBN (print): ISBN (pdf): ISSN (print.): ISSN (pdf): ISSN-L: TIIVISTELMÄ Tutkimuksessa selvitettiin Suomessa vuonna 2003 käyttöönotetun lääkevaihdon vaikutuksia lääkeyrityksiin ja lääketukkukauppoihin. Lisäksi selvitettiin lääkeyritysten ja lääketukkukauppojen suhtautumista lääkevaihdon käyttöönottoon sekä vaikutuksia, joita lääkevaihdolla odotettiin olevan niiden toimintaan (esim. myyntiin, markkinointiin, varastointiin). Suhtautumista lääkevaihtoon ja lääkevaihdon mahdollisia vaikutuksia selvitettiin kvantitatiivisella sisällönanalyysilla lääkevaihtoa käsittelevistä joukkotiedotuksen kirjoituksista sekä lausunnoista. Lääkevaihdon vaikutuksia lääkeyrityksiin selvitettiin postikyselyllä lääkeyrityksiltä, joilla oli vaihtokelpoisia lääkevalmisteita Suomen markkinoilla ja toimipiste Suomessa vuonna 2004 (n=23, 56 %) ja 2008 (n=22, 56 %). Vaikutuksia lääketukkukauppoihin selvitettiin puhelinteemahaastattelulla tukkukaupan eri toiminnoista vastaavilta henkilöiltä Oriola Oy:stä ja Tamro Suomesta vuonna 2004 ja 2008 (yht. 16 haastattelua). Lääkeyritykset ja lääketukkukaupat suhtautuivat lääkevaihtoon Suomessa kielteisesti. Yleisimmin lääkevaihdon odotettiin aiheuttavan lääkkeiden saatavuusongelmia ja vaikuttavan lääkevalmisteiden varastointiin, lääkeyritysten väliseen hintakilpailuun, tutkimustoimintaan sekä myyntiin ja katteeseen. Lääkevaihto oli kasvattanut liikevaihtoa rinnakkaisvalmisteita edustavissa ja pienentänyt sitä alkuperäisvalmisteita edustavissa yrityksissä. Lääkevaihdon aiheuttama hintakilpailu oli pienentänyt myyntikatteita molemmissa yritystyypeissä. Heikentyneitä katteita oli myös kompensoitu eri keinoin. Henkilöstöä ja reseptilääkemarkkinoinnin määrää oli vähennetty monissa alkuperäisvalmisteita edustavissa yrityksissä lääkevaihdon alkamisesta. Alkuperäisvalmistajilla oli myös varastointiongelmia lääkevaihdon alussa. Rinnakkaisvalmistajat lisäsivät reseptilääke-edustajien käyntejä apteekeissa lääkevaihdon alussa. Ongelmia varastoinnissa niillä oli vuosi ja viisi vuotta lääkevaihdon alkamisesta. Tukkukaupoissa lääkevaihto oli lisännyt työmäärää. Lääkevalmisteiden hintapäivitykset, varastointi ja varaston hallinta sekä saatavuuden ylläpito olivat työllistäneet koko lääkevaihdon ajan. Lääkevaihdon alussa työmäärää lisäsi varastonarvon alenemien hyvitykset apteekeille. Hintakilpailun katsottiin heikentäneen jakelupalkkioita. Lääkeyritysten ja lääketukkukauppojen näkökulmasta lääkevaihto ei ollut yleisesti heikentänyt lääkevalmisteiden saatavuutta. Lääkevaihdolla on ollut monia ennalta odotettuja vaikutuksia lääkeyrityksiin ja lääketukkukauppoihin. Keskeisimpiä näistä ovat vaikutukset toimijoiden myyntiin ja katteeseen, lääkevalmisteiden varastointiin sekä lääkeyritysten henkilöstömäärään ja lääkemarkkinointiin. Keskeisistä ennakko-odotuksista lääkkeiden saatavuusongelmat eivät ole yleisesti toteutuneet. Vaikutukset tutkimustoimintaan vaativat lisää selvitystä. Yleinen suomalainen asiasanasto: lääkkeet - - vaihto; rinnakkaisvalmisteet; lääketeollisuus; lääkkeet - - tukkukauppa; lääkkeet - - jakelu; Suomi
10 IX Esipuhe Vuonna 2003 sosiaali- ja terveysministeriön rahoituksella Kuopion yliopistossa sosiaalifarmasian laitoksella käynnistyi kaksivuotinen tutkimusprojekti, jonka tarkoituksena oli selvittää Suomessa juuri käyttöönotetun lääkevaihdon toteutumista sekä sen etuja ja riskejä lääkkeen käyttäjien, määrääjien ja lääkejakeluketjun näkökulmasta. Tämä tutkimus on saanut alkunsa kyseisessä projektissa ja väitöskirjatyönä sitä on jatkettu vuodesta Tutkimus on tullut päätökseensä Itä-Suomen yliopistossa vuonna Sosiaali- ja terveysministeriön rahoituksen lisäksi väitöskirjatyötä ovat apurahoin tukeneet seuraavat tahot: Lääketeollisuuden Tutkimussäätiö, Itä-Suomen yliopiston Terveystieteiden tiedekunta, Kuopion yliopistosäätiö sekä Farmaseuttinen Yhdistys. Olen kaikille tahoille tuesta hyvin kiitollinen. Kiitän lämpimästi pääohjaajaani professori Riitta Ahosta, jonka ansiosta päädyin tekemään tämän tutkimuksen. Kiitos kaikesta ohjauksesta, kannustuksesta ja tuesta vuosien varrella. Kiitän lämpimästi myös ohjaajiani apteekkari, dosentti Pekka Karttusta ja erityisasiantuntija, farmasian tohtori Mia Bengtströmiä. Teidän näkemykset ja neuvot ovat antaneet arvokkaan lisän tälle työlle. Kiitän lämpimästi esitarkastajiani professori Anne Juppoa sekä apteekkari, farmasian tohtori Risto Kanervaa heidän arvokkaista ja rakentavista kommenteista koskien kirjaani. Kiitän lämpimästi myös emeritusprofessori Jussi Huttusta, joka ystävällisesti lupautui vastaväittäjäkseni. Suuret kiitokset osoitan koko sosiaalifarmasian henkilökunnalle. Työyhteisömme ja sen ilmapiiri on ainutlaatuinen! Niiden ansiosta töihin on joka aamu mukava tulla. Erityisesti kiitän kaikkia jatko-opiskelijoita vuosien varrella keskusteluista, neuvoista ja makeista nauruista. Kiitän tutkimusfarmaseutti Seija Pirhosta avusta aineiston tallennuksessa sekä tarkkuudesta lähdeluettelon tarkastamisessa. Kiitän myös tutkimussihteeri Paula Räsästä suuresta avusta väitöskirjani ulkoasun muokkauksessa sekä kaikissa atk-ongelmissa. Kiitän lämpimästi opiskelutoveria, kollegaa ja ennen kaikkea ystävää proviisori Johanna Räikköstä ystävyydestä ja kannustuksesta vuosien aikana. Kiitos, että olemme voineet jakaa niin työ- kuin yksityiselämän ilot ja murheet. Kiitän myös muita akateemiseen maailmaan jääneitä opiskelutovereitani virkistävistä keskusteluhetkistä vuosien varrella. Lämpimät kiitokset osoitan myös työelämän ulkopuolella oleville ystävilleni, jotka ovat myötäeläneet väitöskirjaprosessissani ja kannustaneet siinä eteenpäin. Tutkimuksen aikana olen saanut apua monilta eri tahoilta: kiitän sosiaali- ja terveysministeriötä, Lääkelaitosta (nykyinen Fimea), Lääketeollisuus ry:tä, Rinnakkaislääketeollisuus ry:tä sekä Apteekkitavaratukkukauppiaat ry:tä. Erityises-
11 X ti haluan kiittää erityisasiantuntija Nadia Tammista ja Sirkka Aaltosta Lääketeollisuus ry:stä korvaamattomasta avusta tilastoihin liittyvissä pyynnöissäni. Kiitän myös farmaseutti Anna-Kaisa Uusaroa sekä Katri Leiskua, jotka tekivät opinnäytetyönsä tämän tutkimuksen parissa. Suuret kiitokset osoitan kaikille tutkimukseen osallistuneille lääkeyrityksille, Oriola Oy:lle ja Tamro Suomelle sekä kaikille haastateltaville yhteistyöstä tutkimuksessa. Rakkaat kiitokset osoitan vanhemmilleni Kielolle ja Matille sekä isoveljelleni Jonille. Kannustuksenne ja tukenne ovat olleet minulle tärkeitä. Haluan kiittää lämpimästi myös appeani Jari Timosta korvaamattomasta avusta tyttäreni päivähoidossa. Lopuksi, rakas aviomieheni Jani ja tyttäreni Nanna, joille omistan tämän kirjan: kiitos kärsivällisyydestä, kannustuksesta ja rakkaudesta! Ne ovat olleet kantavin voima tämän työn aikana. Kuopiossa huhtikuussa 2011 Johanna Timonen
12 XI Alkuperäisjulkaisut Väitöskirja perustuu pääasiassa tutkimustuloksiin, jotka ovat julkaistu seuraavissa alkuperäisjulkaisuissa. Lisäksi esitetään joitakin aikaisemmin julkaisemattomia tuloksia kappaleissa 8.1, 8.2, 8.3. I Timonen J, Leisku K, Uusaro A-K, Ahonen R. Lääkevaihto lehdistössä lääketeollisuus ja viranomaiset vastakkain. Dosis 22(4): , 2006 II Timonen J, Karttunen P, Bengtström M, Ahonen R. The impact of generic substitution on the turnover and gross margin of pharmaceutical companies a survey of pharmaceutical companies 1 year and 5 years after the introduction of generic substitution in Finland. Health Policy 92(2 3): , 2009 III Timonen J, Bengtström M, Karttunen P, Ahonen R. Haastattelututkimus lääkevaihdon vaikutuksista lääketukkukauppaan Suomessa vuosina 2004 ja Dosis 25(3): , 2009 IV Timonen J, Bengtström M, Karttunen P, Ahonen R. The impact of generic substitution on the activities of pharmaceutical companies a survey from the companies perspective one year and five years after the introduction of generic substitution in Finland. BMC Clinical Pharmacology 10:15, 2010 Julkaisuja on käytetty tässä kirjassa tekijänoikeudenhaltijan luvalla.
14 XIII Sisältö 1 JOHDANTO LÄÄKEVAIHTO SUOMESSA Lääkevaihdon tausta ja käyttöönotto Lääkevaihdon toteutus Lääkevaihdon ja sen tavoitteiden toteutuminen Vaihtokelpoiset reseptit Vaihdot ja kiellot Hintakilpailu Saavutetut säästöt sekä lääkekorvausten- ja kustannusten kehitys Viitehintajärjestelmä LÄÄKEVAIHTO ULKOMAILLA Lääkevaihdon toteutus Kokemukset lääkevaihdon vaikutuksista lääkkeiden hintoihin ja rinnakkaisvalmisteiden myyntiin LÄÄKEVAIHTO LÄÄKEJAKELUKETJUN NÄKÖKULMASTA Apteekkien suhtautuminen lääkevaihtoon Lääkevaihdon vaikutukset lääkejakeluketjun toimijoihin LÄÄKETEOLLISUUS JA LÄÄKETUKKUKAUPAT SUOMESSA Lääketeollisuus Lääketukkukaupat Toimintaympäristö Lääkemarkkinat Tukkujakelujärjestelmä Patentti- ja dokumentaatiosuoja Lääkevalmisteiden hinnoittelu ja korvattavuus Globaalin toimintaympäristön trendit TUTKIMUKSEN TAVOITTEET...55
15 XIV 7 AINEISTO JA MENETELMÄT Lääkevaihtoa käsittelevät kirjoitukset ja lausunnot Lääkevaihtoa käsittelevät kirjoitukset Lausunnot lääkevaihdosta Analysointi Postikysely lääkeyrityksiin vuosina 2004 ja Tutkimusyritykset Kyselylomake Analysointi Puhelinteemahaastattelu lääketukkukauppoihin vuosina 2004 ja Haastateltavat ja haastattelujen toteutus Analysointi TULOKSET Lääketeollisuuden ja lääketukkukauppojen suhtautuminen lääkevaihtoon Ennakko-odotukset lääkevaihdon vaikutuksista lääkeyrityksiin ja lääketukkukauppoihin Lääkevaihdon vaikutukset lääkeyrityksiin ja lääketukkukauppoihin Lääkeyritykset Lääketukkukaupat POHDINTA Lääketeollisuuden ja lääketukkukauppojen suhtautuminen lääkevaihtoon Lääkevaihdon vaikutukset lääkeyrityksiin ja lääketukkukauppoihin Aineistojen ja menetelmien pohdintaa PÄÄTELMÄT Suosituksia ja jatkotutkimusaiheita KIRJALLISUUS LIITTEET ALKUPERÄISJULKAISUT
16 XV Käytetyt termit Alkuperäisvalmiste Vaikuttavan lääkeaineen kehittäjän tai tämän oikeuttaman tahon markkinoille tuoma lääkevalmiste. Analogiamenetelmäpatentti Suomessa lääkeaineen valmistusmenetelmää suojaava patentti, jossa patenttihakemus on tehty tai katsotaan tehdyksi ennen vuotta 1995 ja menetelmän patentoimista on perusteltu valmistettavan lääkeaineen uutuudella. Biologinen samanarvoisuus Kahden lääkevalmisteen pitoisuus-aikaprofiili vertailevissa imeytymistutkimuksissa on riittävän samanlainen, jotta niiden välillä ei ole odotettavissa eroja lääkkeen tehossa tai sen mahdollisesti aiheuttamissa haittavaikutuksissa. Sallittu ero pitoisuus-aikaprofiilissa alkuperäisvalmisteen ja rinnakkaisvalmisteen välillä on ± 20 prosenttia. Geneerinen määrääminen Lääkäri kirjoittaa lääkemääräyksen vaikuttavan lääkeaineen nimellä. Apteekki toimittaa lääkeainetta sisältävistä vastaavista lääkevalmisteista hinnaltaan halvimman tai siitä vähän poikkeavan valmisteen. Hintaputki Ohjaa lääkevaihtoa apteekeissa Suomessa. Hintaputken muodostaa vaihtokelpoisten lääkevalmisteiden halvin valmiste sekä valmisteet, joiden hinnanero halvimpaan on korkeintaan 2 euroa alle 40 euroa maksavissa lääkevalmisteissa ja 3 euroa valmisteissa, jotka ovat hinnaltaan 40 euroa tai enemmän. (Tämä määritelmä oli voimassa asti ennen viitehintajärjestelmän käyttöönottoa). Lääkejakeluketju Lääkeyritysten, lääketukkukauppojen ja apteekkien muodostama ketju, jonka kautta lääkkeiden jakelu ja myynti väestölle sekä sosiaali- ja terveydenhuollon yksiköille toteutetaan.
17 XVI Lääkevaihto eli geneerinen substituutio Lääkärin tai hammaslääkärin määräämä lääke vaihdetaan apteekissa halvimpaan tai siitä hinnaltaan vähän poikkeavaan vaihtokelpoiseen lääkevalmisteeseen. Rinnakkaisjakeluvalmiste Lääkevalmiste, jonka rinnakkaistuontia ja/tai -jakelua harjoittava yritys tuo maahan ja, jolla on sama myyntilupa kuin alkuperäisjakelijan valmisteella (Euroopan unionin keskitetty myyntilupa). Rinnakkaislääke Yhteisnimitys rinnakkaisvalmisteelle ja rinnakkaistuontivalmisteelle. Rinnakkaistuontivalmiste Alkuperäisvalmiste, jonka rinnakkaismaahantuoja tuo maahan toisesta Euroopan talousalueeseen kuuluvasta valtiosta ilman alkuperäisvalmistajan lisenssiä. Rinnakkaistuoja on valmisteen rinnakkaistuontimyyntiluvan haltija. Rinnakkaisvalmiste eli geneerinen valmiste Lääkevalmiste, joka sisältää samaa vaikuttavaa lääkeainetta yhtä suuren määrän ja on samassa lääkemuodossa kuin vastaava alkuperäisvalmiste. Valmisteen apuaineissa ja tekotavassa voi kuitenkin olla eroja. Biologinen samanarvoisuus suhteessa alkuperäisvalmisteeseen on osoitettu. Spot-kauppa Lääkeyritys toimii markkinoilla lyhytjänteisesti tuoden markkinoille lääke-erän, jonka se myy halvalla ja poistuu tämän jälkeen markkinoilta ottamatta pidempiaikaista vastuuta esim. lääkkeiden saatavuudesta tai velvoitevarastoinnista. Vaihtokelpoinen valmiste Sisältää samaa vaikuttavaa ainetta, saman määrän, on samassa tai keskenään vaihdettavissa olevassa lääkemuodossa, biologinen samanarvoisuus on osoitettu ja sisältyy Lääkealan turvallisuus- ja kehittämiskeskus Fimean (Lääkelaitos asti) laatimaan luetteloon vaihtokelpoisista lääkevalmisteista.
18 XVII Vaihtokelpoisten valmisteiden luettelo Sisältää kaikki alkuperäis- ja rinnakkaisvalmisteet sekä rinnakkaistuonti- ja rinnakkaisjakeluvalmisteet, joilla on myyntilupa Suomessa ja jotka täyttävät vaihtokelpoisuuden kriteerit eli kuuluvat lääkevaihdon piiriin. Luettelon laatii ja ylläpitää Lääkealan turvallisuus- ja kehittämiskeskus Fimea (Lääkelaitos asti). Luettelo päivitetään neljä kertaa vuodessa. Viitehintajärjestelmä Järjestelmään kuuluville lääkevalmisteille määritellään enimmäiskatto eli viitehinta, jonka mukaan valmisteesta maksetaan lääkekorvaus. Asiakkaan halutessa viitehintaa kalliimman valmisteen, hän maksaa viitehinnan ylittävän osan lääkevalmisteen hinnasta kokonaan itse.
20 1 1 Johdanto Lääkkeet ja lääkehoito ovat tärkeä osa terveydenhuoltoa (Sosiaali- ja terveysministeriö 2011). Tehokas lääkehoito tuo terveyshyötyjä, kuten parantaa ja ennaltaehkäisee sairauksia, lievittää niiden oireita, parantaa toimintakykyä sekä vähentää kuolleisuutta. Se voi myös tuottaa kustannussäästöjä muilla terveydenhuollon osa-alueilla, esimerkiksi sairaala- tai laitoshoidossa. Lääkekustannuksiin vaikuttavat monet tekijät (Martikainen ym. 1999, Klaukka 2002, de Joncheere ym. 2003, Klaukka ym. 2005a). Lääkehoidot kehittyvät ja samalla usein myös kallistuvat. Uudet valmisteet korvaavat aikaisemmin käytössä olleet. Lääkkeitä saadaan myös sairauksiin, joiden lääkehoito ei aikaisemmin ole ollut mahdollista. Tämä lisää lääkehoitojen kysyntää. Lääkkeiden kulutusta kasvattavat myös esimerkiksi väestön ikääntyminen, sairauksien hoidon siirtyminen avohoitoon sekä diagnosoinnin tehostuminen. Viime vuosikymmeninä lääkekustannukset ja niiden kasvu on ollut maailmanlaajuisesti ajankohtainen kysymys. Terveydenhuollon rahoituksen turvaamiseksi monet maat ovat toteuttaneet erilaisia toimenpiteitä hillitäkseen lääkekustannusten kasvua (Martikainen ja Rajaniemi 2002, Vogler ym. 2008). Yhdeksi keskeisimmäksi keinoksi on noussut toimenpiteet, joilla pyritään vaikuttamaan lääkkeen määräämiseen ja toimittamiseen. Toimenpiteiden tarkoituksena on rationalisoida lääkkeen määräämistä ja lisätä hinnaltaan edullisempien rinnakkaislääkkeiden käyttöä. Esimerkiksi rinnakkaisvalmisteet voivat olla hinnaltaan % alkuperäisvalmisteita edullisempia (Mrazek ja Frank 2004, Klaukka ja Rajaniemi 2001, Rajaniemi ja Klaukka 2002), joten niiden vaikutus lääkekustannuksiin voi olla merkittävä. Rinnakkaisvalmisteiden käyttöä on eri maissa edistetty esimerkiksi lääkärien koulutuksella ja palautteen annolla lääkkeenmääräämisestä sekä erilaisin hallinnollisin tukikeinoin, kuten viitehintajärjestelmällä, geneerisellä määräämisellä ja geneerisellä substituutiolla eli lääkevaihdolla (Martikainen ja Rajaniemi 2002, Vogler ym. 2008). Lääkevaihto, joka mahdollistaa lääkärin määräämän lääkevalmisteen vaihdon apteekissa edullisempaan vaihtokelpoiseen valmisteeseen, otettiin Suomessa käyttöön (Laki lääkelain muuttamisesta 80/2003). Sen tavoitteena oli hillitä lääkekustannusten kasvua lisäämällä lääkeyritysten välistä hintakilpailua sekä edistämällä alkuperäisvalmisteita edullisempien rinnakkaislääkkeiden
21 2 käyttöä (HE 165/2002). Lääkepoliittisesti lääkevaihto oli merkittävä uudistus, koska se muun muassa muutti lääkärin, potilaan ja apteekin välisiä valtasuhteita lopullisen lääkevalmisteen valinnassa sekä vaikutti lääkemarkkinoiden toimintaan ja rakenteeseen Suomessa. Tämän vuoksi se myös aiheutti paljon julkista keskustelua. Eri tahot niin lääkealan toimijoissa kuin poliittisissa päättäjissä ottivat siihen aktiivisesti kantaa ja mielipiteet lääkevaihdosta jakautuivat puolesta ja vastaan. Vilkasta keskustelua lääkevaihdossa herätti sen säästövaikutukset sekä mahdolliset muut vaikutukset esimerkiksi potilaisiin, lääkäreihin ja lääkejakeluketjun toimijoihin ja niiden toimintaan. Lääkevaihdon alusta asti olikin selvää, että sen täytäntöönpanoa ja vaikutuksia tulee seurata paitsi yhteiskunnan myös muiden osapuolten näkökulmasta (EV 209/2002). Vuonna 2003 sosiaali- ja terveysministeriön toimesta käynnistyi kaksivuotinen tutkimusprojekti lääkevaihdon toteutumisesta sekä sen eduista ja riskeistä lääkkeen käyttäjien, määrääjien ja lääkejakeluketjun eri osapuolten näkökulmasta (Ahonen ja Martikainen 2005). Viimeisten vuosikymmenien aikana lääkevaihto on otettu käyttöön useissa kymmenissä maissa ympäri maailmaa (ks. Kappale 3, Liitetaulukko 1). Suhteutettuna tähän tutkimuksia lääkevaihdosta on raportoitu melko vähän. Kokemuksia lääkevaihdosta on raportoitu sen vaikutuksista lääkevalmisteiden hintoihin ja lääkevalmisteiden myyntiin (ks. Kappale 3.2) sekä lääkekustannuksiin (esim. Darbà 2003, Busse ym. 2005, Engström ym. 2006, Andersson ym. 2007). Joitakin tutkimuksia on myös julkaistu potilaiden ja lääkärien kokemuksista (esim. Andersen ym. 2000, Rubak ym. 2000a, Andersson ym. 2006, Kjoenniksen ym. 2006, Heikkilä ym. 2007, Håkonsen ym. 2009a, Heikkilä ym. 2011). Lääkejakeluketjun eri osapuolten kokemuksia lääkevaihdosta ja erityisesti sen vaikutuksista niihin on tutkittu ja raportoitu melko vähän ja lähes pelkästään apteekkien näkökulmasta (ks. Kappale 4, Liitetaulukko 2). Tässä tutkimuksessa selvitettiin lääkevaihdon vaikutuksia lääkeyrityksiin ja lääketukkukauppoihin vuosi ja viisi vuotta lääkevaihdon alkamisesta Suomessa. Aihetta lähestyttiin lääkeyritysten ja lääketukkukauppojen näkökulmasta. Lisäksi selvitettiin lääkeyritysten ja lääketukkukauppojen suhtautumista lääkevaihdon käyttöönottoon sekä vaikutuksia, joita lääkevaihdolla odotettiin olevan lääkeyrityksiin ja lääketukkukauppoihin. Lääkevaihtoa täydennettiin Suomessa lääkkeiden viitehintajärjestelmällä alkaen (Laki lääkelain muuttamisesta 803/2008). Tämä tutkimus kuvaa lääkevaihtoa ja sen vaikutuksia aikana ennen viitehintajärjestelmää.
22 3 2 Lääkevaihto Suomessa Lääkevaihto otettiin Suomessa käyttöön huhtikuussa Käytäntönä se ei ollut uusi, sillä sitä kokeiltiin myös kymmenen vuotta aikaisemmin luvulla lääkevaihto otettiin käyttöön uudistetussa muodossa. Seuraavissa kappaleissa käsitellään lääkevaihdon taustaa, toteuttamista ja toteutumista Suomessa luvulla. 2.1 LÄÄKEVAIHDON TAUSTA JA KÄYTTÖÖNOTTO Suomessa avohoidon lääkemenot (sis. lääkkeet ja muut lääkinnälliset kulutustavarat) ovat kasvaneet keskimäärin 11 % vuodessa 1960-luvulta lähtien (Matveinen ja Knape 2007, Knape 2009, Matveinen 2010). Terveydenhuollon menoista lääkkeet ovat yksi suurimmista ja eniten kasvavista menoeristä luvulla lääkkeiden ja muiden lääkinnällisten kulutustavaroiden osuus terveydenhuollon kokonaismenoista on keskimäärin ollut 15 % (Matveinen 2010) luvun taitteessa osuus oli noin 9 % (Matveinen ja Knape 2007). Julkisen rahoituksen osuus lääkemenoista on kasvanut lähes vuosittain ollen keskimäärin 54 % luvulla, kun se 1990-luvulla oli keskimäärin 46 % (Matveinen ja Knape 2007, Knape 2009, Matveinen 2010). Avohoidon ja yksityisen terveydenhuollon lääkekustannukset maksaa pääsääntöisesti potilas ja julkinen sairausvakuutus lääkekorvausjärjestelmän kautta. Sairausvakuutuksen maksamat lääkekorvaukset ovat olleet kasvussa jo luvulta lähtien (Kela 2010a). Vuosina makse ujen lääkekorvausten ja niiden perusteina olleiden lääkekustannusten vuosittainen kasvu oli keskimäärin 9 % (Kela 2008). Tuona aikana maksettujen lääkekorvausten määrä nousi 308 miljoonasta eurosta 859 miljoonaan euroon ja niiden perusteina olleet lääkekustannukset 486 miljoonasta eurosta 1,3 miljardiin euroon. Ennen lääkevaihdon alkua vuosina lääkekorvaukset kasvoivat voimakkaasti % vuodessa. Sairausvakuutuksesta maksettujen korvausten osuus korvausten perusteena olleista lääkekustannuksista on ollut keskimäärin 61 % 1990-luvulla ja 66 % 2000-luvulla (Kela 2008, Lääkelaitos ja Kela 2009) luvulla lääkekorvausten ja lääkekustannusten alentamiseksi on tehty useita pääasiassa korvausjärjestelmään, potilaan omavastuuosuuksiin ja lääk-
23 4 keiden hintoihin kohdistuneita toimenpiteitä (Taulukko 1). Toimenpiteet ovat hidastaneet korvausten ja kustannusten kasvua, mutta vain hetkellisesti (Martikainen ym. 1999, Kela 2008). Lääkekustannuksia on pyritty hillitsemään myös ohjaamalla lääkkeen määräämistä ja toimittamista tarkoituksena rationalisoida lääkehoitoja ja lisätä edullisempien rinnakkaislääkkeiden käyttöä (Taulukko 1). Näistä toimenpiteistä seuraavaksi käsitellään tarkemmin lääkevaihtoa ja geneeristä määräämistä. Lääkevaihto otettiin ensimmäisen kerran käyttöön Suomessa vuonna 1993 (Taulukko 1). Lääkevaihto oli apteekeissa vapaaehtoista ja siihen vaadittiin lääkärin tai hammaslääkärin sekä potilaan lupa (Huuhtanen ym. 1993). Lääkäri antoi luvan lääkevaihtoon merkitsemällä reseptiin G-kirjaimen. Lääkkeen vaihto apteekissa halvimpaan tai siitä hinnaltaan vähäisesti poikkeavaan vastaavaan valmisteeseen tehtiin Lääkelaitoksen laatiman vaihtokelpoisten valmisteiden luettelon niin sanotun G-listan perusteella. Lista oli melko suppea sisältäen aluksi vajaa 20 lääkeainetta ja noin 120 lääkevalmistetta. Tehdystä vaihdosta apteekin piti ilmoittaa lääkärille ja lääkäri merkitsi tiedon potilaan sairauskertomukseen. Lisäksi apteekin tuli pitää kirjaa tehdyistä muutoksista. Lääkemääräyksen voimassaoloaikana lääkevaihdon sai tehdä vain kerran. Lääkevaihtomahdollisuuden käyttö jäi kuitenkin hyvin vähäiseksi, noin reseptiä kuukaudessa (Martikainen ym. 1999). Tarkempia selvityksiä tähän johtaneista syistä ei löydy. On kuitenkin raportoitu, että lääkevaihdon toteutus koettiin hankalaksi niin lääkärien kuin apteekkienkin osalta (Winell 1994). Vuonna 1992 tehdyn tutkimuksen mukaan lääkärit myös suhtautuivat lääkevaihtoon kielteisesti (Ruotsalainen ym. 1997). Lääkäriliitto suosittikin lääkäreitä määräämään mahdollisuuksien mukaan halvempia rinnakkaisvalmisteita, jotta G-merkintää ei tarvitsisi käyttää (Winell 1994). Yhteiset linjaukset sekä G-merkinnän käytöstä että rinnakkaisvalmisteiden määräämisestä näyttäisivät kuitenkin puuttuneen (Peräkylä 1994).
24 5 Taulukko 1. Lääkekorvausten ja lääkekustannusten kasvun hillitsemiseksi tehdyt toimenpiteet Suomessa 1990-luvulla (Hermanson ja Kiiskinen 1996, Martikainen ym. 1999). Vuosi Tehty toimenpide Lääkekorvausjärjestelmä ja potilaan omavastuuosuus Peruskorvausluokassa potilaan omavastuuosuus nostettiin 30 markasta 35 markkaan (5,05 eurosta 5,89 euroon) Peruskorvausluokassa potilaan omavastuuosuus nostettiin 35 markasta 45 markkaan (5,89 eurosta 7,57 euroon) ja korvausprosentti alennettiin 50 %:sta 40 %:iin. - Alemmassa erityiskorvausluokassa korvausprosentti alennettiin 90 %:sta 80 %:iin. - Itsehoitolääkkeet jätettiin pääosin korvausjärjestelmän ulkopuolelle Peruskorvausluokassa potilaan omavastuuosuus nostettiin 45 markasta 50 markkaan (7,57 eurosta 8,41 euroon) ja korvausprosentti nostettiin takaisin 40 %:sta 50 %:iin. - Alemassa erityiskorvausluokassa otettiin käyttöön kiinteä 25 markan (4,21 euroa) omavastuuosuus ja korvausprosentti alennettiin 80 %:sta 75 %:iin. - Suurista lääkekustannuksista alettiin maksaa lisäkorvausta vasta omavastuurajan ylityttyä 100 markalla (16,82 e). - Lääkekorvausjärjestelmään kuuluvia sairauksia ryhmiteltiin uudestaan Hoitokustannuksiltaan merkittävät ja käyttötarkoitukseltaan vakiintumattomat lääkkeet jätettiin korvausjärjestelmän ulkopuolelle Uudet lääkkeet alettiin hyväksyä erityiskorvattavaksi vasta määräajan kuluttua, jolloin niiden hoidollinen merkitys ja kokonaisedullisuus on osoitettu Merkittävät ja kalliit lääkkeet tulivat korvattaviksi tietyin edellytyksin. Lääkkeiden hinnat Korvausperusteena olevat kohtuulliset tukkuhinnat alettiin vahvistaa lääkkeiden hintalautakunnassa Lääkkeiden arvonlisävero alennettiin 12 %:sta 8 %:iin. - Lääkkeiden tukkuhinnoista poistettiin velvoitevarastointilisä. - Lääketaksan degressiivisyyttä lisättiin. - Korvausperusteeksi hyväksytyt kohtuulliset tukkuhinnat muuttuivat määräaikaisiksi ja ne saatettiin myös lakkauttaa tietyin laissa määritellyin perustein. Uusilta lääkkeiltä vaadittiin hintahakemukseen terveystaloudellinen selvitys Ennen vuotta 1998 toistaiseksi hyväksyttyjä tukkuhintoja alettiin tarkistaa ja muuttaa määräaikaiseksi. Lääkkeiden määrääminen ja toimittaminen Vapaaehtoinen lääkevaihto otettiin käyttöön Vapaaehtoinen lääkevaihto lakkautettiin, geneerinen määrääminen mahdollistettiin ja määräys koskien rinnakkaistuontivalmisteiden määräämistä ja toimittamista annettiin Kansaneläkelaitos alkoi lähettää lääkäreille palautetta heidän vuosittain määräämistään sairausvakuutuksen korvaamista lääkkeistä Rohto-projekti aloitettiin.
Reeta Heikkilä Lääkevaihto lääkkeiden käyttäjien ja lääkäreiden näkökulmasta Suomessa
Reeta Heikkilä Lääkevaihto lääkkeiden käyttäjien ja lääkäreiden näkökulmasta Suomessa Publications of the University of Eastern Finland Dissertations in Health Sciences REETA HEIKKILÄ Lääkevaihto lääkkeiden
SELVITYS 1 (24) 2.6.2005 LL Dnro 394/59/2005 LÄÄKEYRITYSTEN APTEEKEILLE ANTAMAT ALENNUKSET TIIVISTELMÄ
SELVITYS 1 (24) 2.6.2005 LL Dnro 394/59/2005 LÄÄKEYRITYSTEN APTEEKEILLE ANTAMAT ALENNUKSET TIIVISTELMÄ Sosiaali- ja terveysministeriö pyysi 7.3.2005 Lääkelaitosta selvittämään, missä määrin ja miten suuria